Leiðbeiningarit og skráningarform við gerð húsakannana Minjastofnun Íslands hefur gefið út leiðbeiningarit um skráningu húsa og mannvirkja og gerð húsakannana . Í ritinu er gerð grein fyrir þeim kröfum sem Minjastofnun Íslands gerir um skráningu fyrir hvert skipulagsstig . Ritið er ætlað skipulagsyfirvöldum , skipulagshöfundum og þeim sem vinna að skráningu húsa og mannvirkja og gerð húsakannana . Jafnframt er komin út ný útgáfa af skráningarforminu sem Minjastofnun gerir kröfu um að sé notað við gerð húsakannana , sem nú hefur fengið nafnið Huginn . Aðgang að Hugin er hægt að fá með því að senda ósk þess efnis á netfangið husaskraning@minjastofnun.is .